**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 03.02.2020, ora 08.00 – 04.02.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 04.02.2020, ora 07.00**

**RÂURI**

**Institutul Naţional de Hidrologie şi Gospodărire a Apelor (I.N.H.G.A.) a emis la data de 03.02.2020, la ora 13.30, avertizarea hidrologică nr. 2 – COD Portocaliu şi Galben, valabilă în intervalul 03.02.2020, ora 14.00 - 05.02.2020, ora 12:00, vizând: Scurgeri importante pe versanţi, torenţi şi pâraie, viituri rapide pe râurile mici cu posibile efecte de inundaţii locale şi creşteri de debite şi niveluri pe unele râuri din bazinele hidrografice menţionate, cu posibile depăşiri ale COTELOR DE APĂRARE, durata avertizării: 03.02.2020, ora 14:00 – 05.02.2020, ora 12:00, după cum urmează:**

**- COD Galben:** pe râurile din bazinele hidrografice: Vişeu, Iza, Tur (**judeţele: Maramureş şi Satu Mare**), Someşul Mare – bazin superior şi afluenţi bazin mijlociu şi inferior (**judeţul Bistriţa Năsăud**), Someşul Mic – bazin superior şi afluenţi bazin mijlociu şi inferior, Someş – afluenţii mici aferenţi sectorului aval S.H. Dej, Lăpuş (**judeţele: Cluj, Bihor, Sălaj, Maramureş şi Satu Mare**), Crişul Repede – bazin superior şi afluenţi bazin mijlociu, Crişul Negru – bazin superior şi afluenţii aferenţi sectorului amonte S.H. Tinca, Crişul Alb – bazin superior amonte S.H. Gurahonţ (**judeţele: Cluj, Sălaj, Bihor, Arad şi Hunedoara**), Arieş – bazin superior şi afluenţi bazin mijlociu şi inferior **(judeţele: Alba şi Cluj**), Bega – bazin superior amonte S.H. Balint, Timiş – bazin superior amonte S.H. Caransebeş şi afluenţii aferenţi sectorului aval S.H. Caransebeş – amonte S.H. Lugoj, Pogăniş – bazin superior, Bârzava – bazin superior şi afluenţi bazin mijlociu (**judeţele: Timiş şi Caraş Severin**).

 - **COD PORTOCALIU:** pe râurile din bazinele hidrografice: Someşul Cald – bazin superior amonte de Ac. Fântânele, Someşul Rece (**judeţele Bihor şi Cluj**), Crișul Negru – bazin superior amonte confluență cu râul Valea Roșie (**judeţul Bihor**), Arieș – bazin superior amonte S.H. Câmpeni (**județul Alba**).

 Fenomenele hidrologice periculoase pot produce cu probabilitate şi intensitate mai mare ȋn intervalele: 03.02.2020, ora 14:00 – 03.02.2020, ora 22:00 şi 04.02.2020, ora 14:00 – 04.02.2020, ora 24:00.

Această avertizare hidrologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

- *Alba, Bihor, Bistriţa-Năsăud, Caraş-Severin, Cluj, Hunedoara, Maramureş, Sălaj, Satu Mare şi Timiş* (10 prefecturi) – COD Galben

***- Alba, Bihor şi Cluj*** (3 prefecturi) ***- Cod PORTOCALIU.***

**Debitele au fost în creștere, ca urmare a** efectului combinat al precipitațiilor lichide căzute în interval, cedării apei din stratul de zăpadă, evoluției formațiunilor de gheață și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, Suceva, Moldova, Bistrița (afluent al Siretului), Trotuş, Rm. Sarat, Putna, Buzău, bazinul superior şi mijlociu al Oltului și, în general, staționare pe celelalte râuri.

 Ca urmare a efectului combinat al precipitațiilor lichide însemnate cantitativ căzute în interval și cedării apei din stratul de zăpadă s-au produs scurgeri importante pe versanţi, torenţi, pâraie, viituri rapide cu creșteri importante de niveluri și debite pe râurile mici din vestul şi nord-vestul țării.

 Formațiunile de gheață (gheață la maluri, pod de gheață) existente în Maramureș, Transilvania, Moldova și zonele de deal și munte din Oltenia și Muntenia au fost în diminuare, restrângere și eliminare.

Predomină podul de gheață în bazinele superioare ale Mureşului, Bistriței și în bazinul superior și mijlociu al Oltului.

Debitele se situează, în general, la valori cuprinse între 30-90% din mediile multianuale lunare, mai mari pe râurile din bazinele: Vişeu, Iza, Tur, Someş, Vedea afluenţii Mureşului (exceptând Târnavele) şi mai mici (sub 30% din normalele lunare) pe râurile din bazinele hidrografice: Crasna, Barcău, Moravița, Bârlad, Jijia, cursul superior al Buzăului, unii afluenți ai Jiului inferior (Coșuștea, Amaradia), ai Oltului (Homorod, Hârtibaciu, Cungrişoara, Mamu, Beica, Olteţ) și ai Argeșului (Râul Doamnei și Neajlov).

Se situează peste:

* **COTELE DE ATENŢIE**: Lăpuş – Lăpuşel (350+26)-jud.MM, Arieş – Scărişoara (120+5)-jud. AB;

În interval s-au situat peste:

- **COTELE DE INUNDAŢIE:** râurile la staţiile hidrometrice: Crişul Pietros – Pietroasa (250+10)-jud.BH;

- **COTELE DE ATENŢIE:** râurile la staţiile hidormetrice: Cavnic – Copalnic (120+12)-jud.MM Lăpuş – Răzoare (150+33)-jud.MM, Beiuş – Crişul Negru (275+7)-jud.BH, Boga – Pietroasa (125)-jud.BH, Valea Galbena – Pietroasa (125+35)-jud.BH, Fântâna Galbenă – Stână de Vale (50+5)-jud.BH, Iad – Lesu Amonte (100+3)-jud.BH, Arieş – Albac (180+30)-jud.AB, Arieşeni (240+10)-jud.AB, Câmpeni (300+24)-jud.AB, Saşa - Poieni (50+7)-jud.TM, Bistra - Voislova Gară (150+2)-jud.TM, Rusca – Voislova Rusca (150+2)-jud.TM.

**Este în vigoare AVERTIZAREA HIDROLOGICĂ nr. 2 din 03.02.2012.**

**În interval s-a emis o AVERTIZARE HIDROLOGICA de fenomene imediate.**

**Debitele vor fi în creștere, ca urmare a** efectului combinat al precipitațiilor lichide în curs, celor prognozate, cedării apei din stratul de zăpadă, evoluției formațiunilor de gheață și propagării pe râurile din bazinele hidrografice: Vișeu, Iza, Tur, Someș, Crasna, Barcău, Crișuri, Mureș, Bega, Timiș, Bârzava, Caraș, Nera, Cerna, bazinul superior şi mijlociu al Oltului afluenţii de dreapta ai Siretului și în general staționare pe celelalte râuri.

 În urma precipitațiilor lichide, însemnate cantitativ, prognozate și cedării apei din stratul de zăpadă se vor produce scurgeri importante pe versanţi, torenţi, pâraie, viituri rapide pe râurile mici cu efecte de inundaţii locale, creşteri de debite şi niveluri cu depăşiri ale **COTELOR DE APĂRARE**, pe unele râuri din vestul și nord-vestul țării, **cu probabilitate şi intensitate mai mare în judeţele: Maramureş, Alba, Bihor şi Timiş.**

 Formațiunile de gheață (gheață la maluri, pod de gheață) existente vor fi în diminuare, restrângere și eliminare.

**Rămâne în vigoare ATENȚIONAREA HIDROLOGICĂ nr. 2 din 03.02.2012.**

**DUNĂRE**

Debitul la intrarea în ţară (secţiunea Baziaş) în intervalul 03.02.2020 – 04.02.2020 a fost în creştere, având valoarea de 2900 m3/s, sub media multianuală a lunii februarie (5300 m3/s).

În aval de Porţile de Fier debitele au fost în creștere pe sectorul Gruia – Corabia, relativ staționare pe sectorul Tr. Măgurele – Olteniţa și în scădere pe sectorul Călăraşi – Tulcea.

Debitul la intrarea în ţară (secţiunea Baziaş) va fi în creştere (3100 m3/s).

În aval de Porţile de Fier, debitele vor fi în creştere pe sectorul Gruia – Giurgiu, relativ staționare pe sectorul Olteniţa – Călăraşi şi în scădere pe sectorul Cernavodă – Tulcea.

**2.** **Situația meteorologică în intervalul 03.02.2020, ora 09.00 – 04.02.2020, ora 06.00**

**A.N.M.** – Administraţia Naţională de Meteorologie, a emis o **Atenţionare Meteorologică**, cod galben, valabilă în intervalul 03.02.2020, ora 10:30 – 03.02.2020, ora 23:00, vizând intensificări ale vântului și cantități de precipitații îndeosebi în zona montană înaltă.

 La munte, vântul va prezenta intensificări, îndeosebi la altitudini mari unde rafalele vor depăși 90...100 km/h, iar precipitațiile vor fi predominant sub formă de ninsoare.

 În restul zonei montane vor fi mai ales ploi, iar în nord-vestul și centrul țării va ploua. Cantitățile de precipitații vor depăși 20...25 l/mp și izolat 40...50 l/mp.

*Local și temporar intensificări ale vântului vor fi și în restul teritoriului, dar îndeosebi în sud, unde vor fi rafale de peste 50...55 km/h.*

Această atenţionare meteorologică a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comite Judeţene pentru Situaţii de Urgenţă:

- *Alba, Arad, Argeş, Bacău, Braşov, Buzău, Bihor, Bistriţa-Năsăud, Caraş-Severin, Cluj, Covasna, Dâmboviţa, Gorj, Harghita, Hunedoara, Maramureş, Mureş, Neamţ, Prahova, Satu-Mare, Sălaj, Sibiu, Suceava, Timiş, Vâlcea şi Vrancea* (26 prefecturi) – COD Galben.

**ÎN ŢARĂ**

 **Vremea s-a menținut deosebit de caldă** în toată țara, iar temperaturile maxime au fost cuprinse între 6 grade la Toplița și 20 de grade la Turnu Măgurele și Zimnicea, depășind cu până la 17 grade normele perioadei în regiunile sudice. În vestul, centrul și nordul teritoriului cerul a fost noros, pe arii extinse au fost ploi ce au avut și caracter de aversă, iar la munte, la altitudini mari, au predominat ninsorile. Pe arii restrânse cantitățile de apă au fost mai însemnate, cu precădere în zonele montane, acumulându-se până la 50 l/mp în Munții Apuseni (Stâna de Vale). În sud și în sud-est doar temporar cerul a avut înnorări, iar ploile, slabe cantitiativ, s-au semnalat după-amiaza și noaptea, local în Dobrogea și izolat în Oltenia și Muntenia. Vântul a avut intensificări la munte, îndeosebi pe creste, unde rafalele au depășit 100...110 km/h, consemnându-se până la 126 km/h (Călimani), iar zăpada a fost viscolită și spulberată. Intensificări ale vântului au fost și în sudul, estul și parțial centrul și vestul țării, cu viteze în general de 55 - 75 km/h, până la 86 km/h (Brașov). Stratul de zăpadă era prezent în cea mai mare parte a zonei montane, cu grosimi mai mari în Carpații Meridionali, unde măsura până la 132 cm în Munții Făgăraș (Bâlea Lac). La ora 06.00 se înregistrau valori termice cuprinse între -2 garde la București-Băneasa și Târgu Logrești și 11 gade la Bechet.

**OBSERVAȚII -** *de ieri dimineață de la ora 06.00 au fost emise 3 avertizări cod portocaliu, din care 2 emise de SRPV Timișoara și 1 de SRPV Bacău, precum și 24 de atenționări cod galben, emise precum urmează: 9 de SRPV Sibiu, 4 de CNPM pentru Muntenia, 4 de SRPV Craiova, 3 de SRPV Bacău, 3 de SRPV Constanța și 1 de SRPV Timișoara.*

**LA BUCUREŞTI**

 **Vremea s-a menținut deosebit de caldă,** iar temperatura maximă fost de 19 grade la Filaret și de 18 grade la Afumați și Băneasa, valori cu 15 grade mai mari decât normele perioadei. Cerul a fost temporar noros. Vântul a avut intensificări ziua (viteze la rafală de până la 50...54 km/h), apoi a slăbit. La ora 06.00 se înregistrau -2 grade la Băneasa, 4 grade la Filaret și 5 grade la Afumați.

**3. Prognoza meteorologică în intervalul 04.02.2020, ora 09.00 – 05.02.2020, ora 09.00**

**ÎN ŢARĂ**

 **Cerul se va înnora treptat**, iar valorile termice vor marca o scădere față de intervalul anterior. Temporar vor fi precipitații, la început în regiunile vestice și nordice, apoi și în restul teritoriului. Pe parcursul zilei va ploua, iar la munte, la altitudini în general de peste 1.600 m vor fi și ninsori și lapoviță. Noaptea, în nord și parțial în vest și în centru, ploile se vor transforma treptat în lapoviță și ninsoare, iar în zona montană vor predomina ninsorile și se va depune strat nou de zăpadă**. În Banat, Crișana, Maramureș, Transilvania, Moldova și la munte se vor acumula cantități de precipitații de peste 20...25 l/mp și izolat de 35...45 l/mp. Vântul va avea intensificări la munte, mai ales la altitudini mari și în a doua parte a intervalului, când la rafală se vor depăși viteze de 90...110 km/h, iar zăpada va fi spulberată și ninsoarea viscolită, dar local și temporar și în restul teritoriului, cu precădere noaptea, când rafalele vor fi în general între 45 și 65 km/h.** Temperaturile maxime vor fi cuprinse între 3 grade în estul Transilvaniei și 15 grade în Lunca Dunării, iar cele minime se vor situa între -3 și 7 grade, cu cele mai ridicate valori pe litoral.

**LA BUCUREŞTI**

 **Cerul se va înnora treptat,** iar în a doua parte a zilei și noaptea temporar va ploua. Vântul va sufla slab și moderat în prima parte a intervalului, apoi se va intensifica treptat, iar la rafală se vor atinge viteze până în jurul a 45 km/h. Temperatura aerului va marca o scădere față de intervalul anterior, astfel încât maxima va fi de 11...12 grade, iar minima de 3...4 grade.

**4. Buletin nivometeorologic pentru perioada 03.02.2020-04.02.2020, pentru toate masivele**

1. **Evoluţia vremii în intervalul 02-03.02.2020, ora 16.00:**

Vremea a fost caldă pentru această dată. Cerul a fost noros și pe arii extinse s-au semnalat precipitații mixte, ploi și lapoviță la altitudini joase și predominant ninsori la peste 1800 de metri. Vântul a suflat în general moderat și tare, cu rafale de 100...130 km/h pe creste viscolind și spulberând zăpada și de 60-80 km/h la altitudini mai joase. Temporar s-a semnalat ceață. Grosimea stratului a scăzut la altitudini joase unde au fost ploi și lapovițe, cu până la 11 cm la Cuntu și a crescut la peste 1800 m, cu până la 10 cm la Călimani.

1. **Grosimea stratului de zăpadă în 03.02.2020, ora 14.00:**

**Carpaţii Meridionali:** 124 cm la Bâlea-Lac, 40 cm la Vf. Omu, 15 cm la Cuntu, 24 cm Vf. Țarcu, 18 cm la Păltiniș, 12 cm la Predeal, 8 cm la Parâng, 6 cm la Fundata, strat discontinuu la Sinaia;

**Carpaţii Orientali:** 48 cm la Lăcăuți, 9 cm la Bucin, 27 cm la Vf. Călimani, 13 cm la Ceahlău-Toaca, 10 cm la Iezer-Rodnei, strat discontinuu la Poiana Stampei;

**Carpaţii Occidentali:** 32 cm la Semenic, 20 cm la Vlădeasa 1400 m, 14 cm la Stâna de Vale, 7 cm la Băișoara, 5 cm la Vf. Vlădeasa 1800 m.

1. **Prognoza vremii în intervalul 03.02.2020 – 04.02.2020, ora 20.00:**

Vremea va fi caldă pentru această perioadă. Cerul va fi temporar noros. Pe arii relativ extinse în cursul după-amiezii și serii, se vor semnala precipitații sub formă de ploaie și lapoviță în zonele joase și predominant ninsori la peste 1800 de metri. Pe arii restrânse cantitățile de apă pot depăși 10-15 l/mp. La noapte local va ninge la peste 1200 m iar mâine pe arii relativ extinse se vor semnala precipitații mixte, sub formă de ploaie și lapoviță în zonele joase și predominant ninsori la peste 1800 de metri, iar local cantitățile de apă pot depăși 20-30 l/mp, în special în nordul Orientalilor, în vestul Meridionalilor și în Apuseni. Pe alocuri, în zona montană înaltă, stratul de zăpadă proaspătă va fi consistent. Vântul va sufla tare, cu rafale de peste 100...120 km/h pe creste, în special în această după-masă și mâine începând cu orele prânzului, viscolind și transportând zăpada la peste 1800 m.

**Temperaturi prognozate:**

**Temperaturi prognozate în intervalul 03.02.2020, ora 20.00 - 04.02.2020, ora 20.00:**

**Peste 1800 m:** temperaturi minime: -9 la -5 gr. C; temperaturi maxime: -3 la 1 gr. C

**Sub 1800 m:** temperaturi minime: -6 la -2 gr. C; temperaturi maxime: 1 la 5 gr. C

**Vânt la peste 2000 m:** circulație predominant vestică, cu rafale ce vor atinge și depăși 100...120 km/h.

1. **Evoluția stratului de zăpadă și a riscului de avalanșă:**

**4.a. Toate masivele**: Vânt intens, strat proaspăt de zăpadă. Noi plăci de vânt la altitudini de peste 2000 de metri.

**4.b. Munții Făgăraș**: peste 1800m **RISC MODERAT (2)**

- sub 1800m **: RISC REDUS (1)**

**4.b.1. Principalele riscuri :** Zăpada recentă din partea superioară a stratului, are rezistență scăzută și coeziune slabă cu stratul vechi, stabilizat. La altitudini de peste 2000 de metri sunt multiple plăci de vânt, iar pe fondul ninsorilor, a vântului intens și a transportului de zăpadă asociat, se vor forma noi plăci de vânt ce se pot desprinde cu ușurință. Izolat, pe pantele foarte înclinate și cu depozite mai importante de zăpadă, la supraîncărcări mari pot fi declanșate avalanșe de mici dimensiuni.

**4.b.2. Stratul de zăpadă:**

În partea superioară a stratului de zăpadă, regăsim un strat de zăpadă recentă de 10-20 cm, care

va crește ușor în următoarele 24 de ore, și mai consistent în următorul interval, cu coeziune slabă cu stratul vechi, stabilizat. Întâlnim deasemenea multiple plăci de vânt și cruste subțiri de gheață, formate recent care au coeziune slabă cu zăpada veche și care se pot rupe sau desprinde cu ușurință. În locurile adăpostite, depozitele de zăpadă pot depăși 2 metri.

**4.c. Munții Bucegi:** peste 1800m **RISC MODERAT (2)**

- sub 1800m **: RISC REDUS (1)**

**4.c.1. Principalele riscuri:** Zăpada recentă din partea superioară a stratului, are rezistență scăzută și coeziune slabă cu stratul vechi, stabilizat. La altitudini de peste 2000 de metri sunt multiple plăci de vânt, iar pe fondul ninsorilor, a vântului intens și a transportului de zăpadă asociat, se vor forma noi plăci de vânt ce se pot desprinde cu ușurință. Izolat, pe pantele foarte înclinate și cu depozite mai importante de zăpadă, la supraîncărcări mari pot fi declanșate avalanșe de mici dimensiuni.

**4.c.2. Stratul de zăpadă :**

În partea superioară a stratului de zăpadă, regăsim un strat de zăpadă recentă de câțiva cm, care

va crește ușor în următoarele 24 de ore, și mai consistent în următorul interval, cu coeziune slabă cu stratul vechi, stabilizat. Întâlnim deasemenea multiple plăci de vânt și cruste subțiri de gheață, formate recent care au coeziune slabă cu zăpada veche și care se pot rupe sau desprinde cu ușurință. În zonele adăpostite depozitele de zăpadă ating 50-100 cm.

**4.d. Munții Parâng-Șureanu:** peste 1800m **RISC MODERAT (2)**

- sub 1800m **: RISC REDUS (1)**

**4.d.1. Principalele riscuri:** Zăpada recentă din partea superioară a stratului, are rezistență scăzută și coeziune slabă cu stratul vechi, stabilizat. La altitudini de peste 2000 de metri sunt multiple plăci de vânt, iar pe fondul ninsorilor, a vântului intens și a transportului de zăpadă asociat, se vor forma noi plăci de vânt ce se pot desprinde cu ușurință. Izolat, pe pantele foarte înclinate și cu depozite mai importante de zăpadă, la supraîncărcări mari pot fi declanșate avalanșe de mici dimensiuni.

**4.d.2. Stratul de zăpadă :**

În partea superioară a stratului de zăpadă, regăsim un strat de zăpadă recentă de câțiva cm, care

va crește în următoarele 24 de ore, și mai consistent în următorul interval, cu coeziune slabă cu stratul vechi, stabilizat. Întâlnim deasemenea multiple plăci de vânt și cruste subțiri de gheață, formate recent care au coeziune slabă cu zăpada veche și care se pot rupe sau desprinde cu ușurință. Pe văi și în zonele adăpostite regăsim depozite mai mari de zăpadă.

**4.e. Munții Călimani-Bistriței-Ceahlău:** peste 1800m **RISC MODERAT (2)**

- sub 1800m **: RISC REDUS (1)**

**4.e.1. Descrierea riscului:** Zăpada recentă din partea superioară a stratului, are rezistență scăzută și coeziune slabă cu stratul vechi, stabilizat. La altitudini de peste 2000 de metri sunt multiple plăci de vânt, iar pe fondul ninsorilor moderate, a vântului intens și a transportului de zăpadă asociat, se vor forma noi plăci de vânt ce se pot desprinde cu ușurință. Izolat, pe pantele foarte înclinate și cu depozite mai importante de zăpadă, la supraîncărcări mari pot fi declanșate avalanșe de mici dimensiuni. Avalanșe de mici dimensiuni sunt posibile izolat, la supraîncărcări mari, în zonele cu pante foarte înclinate, unde sunt acumulări mai importante de zăpadă.

**4.e.2. Stratul de zăpadă :**

În partea superioară a stratului de zăpadă, regăsim un strat de zăpadă recentă de 5-15 cm, care va crește ușor în următoarele 24 de ore, și mai consistent în următorul interval, cu coeziune slabă cu stratul vechi, stabilizat. Întâlnim deasemenea multiple plăci de vânt și cruste subțiri de gheață, formate recent care au coeziune slabă cu zăpada veche și care se pot rupe sau desprinde cu ușurință. Pe văi și în zonele adăpostite regăsim depozite mai mari de zăpadă.

**4.f. Munții Rodnei** peste 1800m **RISC MODERAT (2)**

- sub 1800m **: RISC REDUS (1)**

**4.f.1. Descrierea riscului:** Zăpada recentă din partea superioară a stratului, are rezistență scăzută și coeziune slabă cu stratul vechi, stabilizat. La altitudini de peste 2000 de metri sunt multiple plăci de vânt, iar pe fondul ninsorilor moderate, a vântului intens și a transportului de zăpadă asociat, se vor forma noi plăci de vânt ce se pot desprinde cu ușurință. Izolat, pe pantele foarte înclinate și cu depozite mai importante de zăpadă, la supraîncărcări mari pot fi declanșate avalanșe de mici dimensiuni. Avalanșe de mici dimensiuni sunt posibile izolat, la supraîncărcări mari, în zonele cu pante foarte înclinate, unde sunt acumulări mai importante de zăpadă.

**4.f.2. Stratul de zăpadă :**

Stratul de zăpadă prezent este consolidat și stabilizat în cea mai mare parte exceptând cei 5-10 cm din partea superioară și plăcile de vânt create recent care pot aluneca ușor peste zăpada veche. Pe văi și în zonele adăpostite regăsim depozite mai mari de zăpadă.

**4.g. Munții Țarcu-Godeanu:** peste 1800m **RISC MODERAT (2)**

- sub 1800m **: RISC REDUS (1)**

**4.g.1. Riscul constă în z**ăpada recentă din partea superioară a stratului, are rezistență scăzută și coeziune slabă cu stratul vechi, stabilizat. La altitudini de peste 2000 de metri sunt multiple plăci de vânt, iar pe fondul ninsorilor moderate, a vântului intens și a transportului de zăpadă asociat, se vor forma noi plăci de vânt ce se pot desprinde cu ușurință. Izolat, pe pantele foarte înclinate și cu depozite mai importante de zăpadă, la supraîncărcări mari pot fi declanșate avalanșe de mici dimensiuni.

**4.g.2. Stratul de zăpadă :**

În partea superioară a stratului de zăpadă, regăsim un strat de zăpadă recentă de câțiva cm, care

va crește în următoarele 24 de ore, și mai consistent în următorul interval, cu coeziune slabă cu stratul vechi, stabilizat. Întâlnim deasemenea multiple plăci de vânt și cruste subțiri de gheață, formate recent care au coeziune slabă cu zăpada veche și care se pot rupe sau desprinde cu ușurință. Pe văi și în zonele adăpostite regăsim depozite mai mari de zăpadă.

**4.h. Munții Vlădeasa-Muntele Mare: RISC REDUS (1)**

**4.h.1. Descrierea riscului:** Stratul de zăpadă va crește cu 5-10 cm în primele 24 de ore și va continua să ningă și în următorul interval. Stratul de zăpadă proaspătă poate aluneca pe pantele foarte înclinate, peste stratul vechi, compactat. La supraîncărcări mari, izolat se pot declanșa avalanșe de dimensiuni mici în zonele cu acumulări mai importante de zăpadă.

**4.h.2. Stratul de zăpadă :**

Stratul de zăpadă actual are dimensiuni reduse, este compactat și stabilizat. În partea superioară

regăsim câțiva cm de zăpadă proaspătă.

**Notă:**

**RISC MODERAT -** cod galben (2) ■: pe anumite pante suficient de inclinate, stratul de zăpadă este mediu stabilizat; în rest este stabil. Declanşările de avalanşe sunt posibile mai ales din cauza supraîncărcării (cu schiori sau turişti) şi pe unele pante ce sunt descrise în buletin. Nu sunt aşteptate declanşările spontane de avalanşe de mare amploare.

**RISC REDUS -** cod verde **(1)** ■**:** stratul de zăpadă este în general stabilizat pe majoritatea pantelor; declanşarea avalanşei este posibilă doar în cazul unei supraîncărcări mari a stratului de zăpadă de pe pantele înclinate. Spontan se pot produce doar curgeri sau avalanşe de mici dimensiuni.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

**ABA Mureş şi GNM CJ Mureş** revin cu informaţii referitoare la poluarea accidentală, din data de 30.01.2020, ora 15.50, cu evacuări de ape uzate de culoare albă şi suspensii (exprimată prin indicatorul MTS-materii totale în suspensie), din cauze necunoscute, a apei râului Târnava Mare la confluenţa cursului de apă Pârâul Dracului, în zona Mun. Sighişoara, jud.Mureş.Personal de la Sistemul Hidrotehnic Sighişoara şi GNM CJ Mureş, s-a deplasat în teren pentru investigaţii şi prelevare de probe de apă. Poluatorul este agentul economic Cesiro SA Sighişoara, producător de ceramică. Nu s-a inregistrat mortalitate piscicolă.

**S-au constatat următoarele:**

- conform analizelor efectuate de către ABA Mureș în apele uzate evacuate de catre către S.C. CESIRO S.A, se constată depășiri la următorii indicatori: **materii în suspensii și zinc.**

- efectul apei uzate epurată necorespunzător se observă prin degradarea calității apei din pr. Valea Dracului la indicatorii: suspensii, și zinc.

-după confluența pr. Valea Dracului cu r.T-va Mare, se constată o îmbunătățire a calității apei de suprafață, asigurată prin diluție.

S-au analizat 5 probe de apă de suprafață și o probă de apă uzată recoltate în data de 30.01.2020, conform tabel de mai jos.

Au fost constatate următoarele:

-Staţia de epurare de pe amplasamentul societăţii care preia apele uzate tehnologice rezultate de la SC CESIRO SA, la data verificării se afla în funcţiune. (Debitul de apă uzată evacuată era de 17,78 mc/h). Se putea observa vizual, culoarea albă a apei uzate epurate evacuate în pr.Valea Dracului, prin conducta EV1. În albia cursului de apă (pr.V.Dracului), se observau depuneri de culoare albă pe o distanță de cca 1 km pana la confluența cu râul Târnava Mare. Influența apelor uzate neepurate corespunzător în cadrul Stației de epurare aparținând SC CESIRO SA, se putea observa pe o distanța de cca. 50 m aval de confluența pârâului Valea Dracului cu râul Târnava Mare. Nefuncționarea Stației de epurare în parametri se datorează, conform declarațiilor reprezentantului societății, defectarii instalatiei de dozare automată a polielectrolitului. La data verificării, nu s-au putut prezenta Rapoartele de Încercare pentru apa uzată epurată evacuată prin EV 1, conform indicatorilor specificați în autorizația de g.a.nr.372/04.10.2019;

Tabel cu datele analizate din cursul de apă pr. Valea Dracului din Mun. Sibiu din 30.01.20

|  |  |  |  |  |  |  |  |
| --- | --- | --- | --- | --- | --- | --- | --- |
| IndicatorulAnalizat /UM | Pârâul Valea Dracului la confluența cu râul Târnava Mare Proba nr.1 ora 17:30 | Râul Târnava Mare amonte 50m de la confluența cu Pr.Valea Dracului Proba nr.2 ora 17:35 |  Râul Târnava Mare aval 50 m de la confluența cu Pr.Valea DraculuiProba nr.3 ora 17:40 |  Pr.Valea Dracului amonte 50 m de evacuarea stației de epurareSC CESIRO SA ( EV1)Proba.nr.4 ora 18:25 | Pr.Valea Dracului aval 50 m de evacuarea stației de epurareSC CESIRO SA( EV1)Proba nr.5 ora 18:30 | Apa uzata din evacuată din stația de epurare SC CESIRO SA (EV1)Proba 6Ora:18:35 | Limite admise Aut. G.A.nr.372 /04.10.2019-04.10.2024Evacuarea nr.1Pr.Valea Dracului  |
| pH | 8,3 | 7,8 | 7,1 | 7,1 | 8,2 | 7,7 | 6,5-8,5 |
| **Materii in suspensie mg/l** | **5948** | Sub limita de detectie | 34,8 | 314 | 4848 | **6300** | 60 |
| Reziduu fix mg/l | 776 | 368 | 370 | 488 | 720 | 724 | 2000 |
| CCO-Crmg/l | Sub limita de detectie | 27,3 | 16,0 | 47,7 | Sub limita de detectie | Sub limita de detectie | 125 |
| Fier ionic total(Fe + Fe) mg/l | 0,772 | 0,279 | 0,268 | 1,59 | 0,493 | 0,526 | 5 |
| **Zn mg/l** | **1,03** | Sub limita de detectie | Sub limita de detectie | Sub limita de detectie | **0,687** | **0,695** | 0,5 |

**Notă:** valori depăşite ale indicatorilor de calitate faţă de limitele admise notate cu bold.

 Măsuri şi termene stabilite :

1. Aducerea în parametrii optimi de funcționare a stației de epurare pentru încadrarea apei uzate evacuate în pr.Valea Dracului în limitele indicatorilor din Autorizația de gospodărire a apelor și notificarea în scris a acestui fapt la SGA Mureș;

2. Igienizarea cursului de apă a pârâului Valea Dracului, pe sectorul cuprins între Evacuarea EV 1, până la confluența cu râul Târnava Mare;

3. Se vor transmite copii ale Rapoartelor de Încercare pentru apa uzată evacuată (EV 1), conform Autorizaţiei de gospodărire a apelor;

4. Respectarea în permanenţă a prevederilor Autorizaţiei de gospodărire a apelor, acordându-se o atenţie sporită efectuării de automonitoring calitativ a apelor uzate evacuate în pârâul Valea Dracului;

**2.3.Pe Marea Neagră**

Nu au fost semnalate evenimente deosebite.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în perioada 31.01.2020-02.02.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

1. **În domeniul solului şi vegetaţiei**

**GNM CJ Constanţa** informează despre următoarele trei incendii de vegetaţie uscată:

 **-**un incendiu de vegetaţie uscată, care a afectat 0,3 ha stuf, în zona loc. Corbu, str. Cişmelei nr. 3, jud Constanţa, care a izbucnit la 03.02.2020, ora 13.40 si a fost stins prin intervenţia pompierilor de la ISU Dobrogea, cu o autospecială, la ora 14.20.

 **-**un incendiu de vegetaţie uscată, care a afectat 0,03 ha în amestec cu resturi de la tăierea viei, în zona loc. localitatea Murfatlar, Ferma nr.4, langa Crama, jud Constanţa, care a izbucnit probabil de la o scânteie, în ziua de 03.02.2020, ora 17.50 si a fost stins prin intervenţia pompierilor de la ISU Dobrogea, cu o autospecială, la ora 21.00.

 **-**un incendiu de vegetaţie uscată în amestect de stuf, care a afectat 0,03 ha pe marginea lacului Ceamurlia, intr-o zona mlăştinoasă (zonă de canale), în aproprierea localităţilor Oltina şi Lipniţa, jud Constanţa, la 03.02.2020, ora 17.50 si a fost stins prin intervenţia pompierilor de la ISU Dobrogea, cu o autospecială, la ora 20.15.

**ARBDD** informează despre **stingerea următoarelor 5 incendii de vegetaţie uscată:**

**- de stuf, care a afectat 5 ha in zona Lac Ivanova-Lac Morunu, jud. Tulcea, izbucnit la 02.02.20 ora 14.30, stins de la sine la 03.02.20, ora 02.20**. Nu au fost înregistrate mortalități la fauna protejată de păsări, mamifere și reptilieni.

**- de stuf, care a afectat 25 ha in zona Asociaţiei Piscicole A.P. TACIC, jud. Tulcea, izbucnit la 03.02.20 ora 10.00, stins de la sine la ora 15.00**. Nu au fost înregistrate mortalități la fauna protejată de păsări, mamifere și reptilieni.

**-de stuf, care a afectat 4 ha în zona districtului Murighiol, la Soc. Sabi Tour, ghiolul Petrei, jud. Tulcea, izbucnit la 03.02.20 ora 15.30, stins de pompierii ISU Tulcea, la ora 17.40**. Nu au fost înregistrate mortalități la fauna protejată de păsări, mamifere și reptilieni.

**-de stuf, care a afectat 4 ha în zona grindului Şchiopu, loc. Letea, jud. Tulcea, izbucnit la 03.02.20 ora 15.10, stins de la sine, la ora 17.00**. Nu au fost înregistrate mortalități la fauna protejată de păsări, mamifere și reptilieni.

**- de stuf, care a afectat 30 ha în zona zona Complex Gorgova-Uzlina, lac Isăccel, jud. Tulcea, izbucnit la 02.02.20 ora 13.10, stins de la sine în aceeaşi zi, 03.02.20, ora 23.00**. Nu au fost inregistrate mortalități la fauna protejată de păsări, mamifere și reptilieni.

**Garda Forestieră Rm. Valcea**, inf. despre următoarele 2 incendii de litieră:

**- un incendiu de litieră, izbucnit la 02.02.20, ora 18.30, care a afectat 10ha de litieră, vârsta arboret 9 ani, în zona de câmpie, în zona com. Ianca, jud. Olt**, aparținând de DS Olt, OS Corabia, stins la ora 20.30, de o echipă formata din 3 lucratori silvici, 8 pompieri militari și 4 cetățeni, cu mijloace de intervenție specifice, palete de răchită și 1 autospecială de pompieri.

- **un incendiu de litiera izbucnit la 01.02.20, ora 14.00, care a afectat 0,6 ha de litieră, vârsta arboret 20-40 ani, în zona de câmpie, în zona loc. Tufeni, jud. Olt**, aparținând de DS Olt, OS Drăgănești Olt, stins la ora 15.05, de o echipa de 2 lucrători silvici, 4 pompieri militari, 2 pompieri civili, 1 polițist, 6 cetățeni, cu mijloace de intervenție specifice, palete de răchită, lopeți, furci și 1 autospecială ISU.

**Garda Forestieră Ploieşti** inf. despre următoarele 2 incendii de litieră:

- un incendiu de litieră izbucnit **la 02.02.20, ora 15.15, care a afectat 1ha de litieră, vârsta arboret 110 ani, în zona de deal, în zona com. Albeștii de Muscel, sat Cândești, jud. Argeș**, aparținând de DS Argeș, OS Aninoasa, stins la ora 18.00, de o echipă formată din 12 lucrători silvici, 6 pompieri militari și 26 cetățeni, cu mijloace de intervenție specifice, bătătoare, sape, lopeți, găleți, bidoane, TAF.

- un incendiu de litieră izbucnit la **02.02.20, ora 19.00, care a afectat 4ha de litieră, în zona loc. Ludești, jud. Dâmboviţa**, aparținând de DS Dâmbovița, OS Valea Mare, stins la ora 22.00, de o echipă formată din 4 lucrători silvici, 7 pompieri militari și 10 cetățeni, cu mijloace de intervenție specifice, bătătoare, sape, lopeți, sape, 2 autosuflante, vermorele.

 **3.În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 02-03.02.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

1. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE ȘI RESURSE UMANE